京察

京察 ， 明朝以後朝廷京官的考察 ， 又稱內計 ， 有別於外官考察稱爲外察 ， 即外計或大計 。 明太祖建國時 ， 立有官員考察制度 ， 最初爲三年一考 ， 後改十年一考 。 明孝宗弘治十四年 （ 1501年 ） ， 改爲六年一考 。 明武宗正德四年 （ 1509年 ） ， 規定 「 巳年 」 以及 「 亥年 」 爲考察之年 。 清代承襲明制 ， 改爲三年一考 ， 初改明代 「 三等八法 」 爲 「 四格八法 」 作爲升降標準 ， 三等爲稱職 、 勤職 、 供職 。 四格爲才能 （ 分長 、 平 ） 、 操守 （ 分清 、 勤 、 平 ） 、 政績 （ 分勤 、 平 ） 、 年齡 （ 分青 、 壯 、 健 ） ； 守清 、 才長 、 政勤 ， 年或青 、 壯 、 健爲稱職列一等 ； 守勤才長政平 、 守勤政勤才平 、 年或青 、 壯 、 健爲勤職 ， 列二等 ； 守勤才平政平 ， 或才長政勤守平爲供職 ， 列爲三等 。 八法爲貪 、 酷 、 不謹 、 浮躁 、 罷軟無爲 、 才力不及 、 年老 、 有疾 ； 不謹 、 罷軟無爲者革職 ， 浮躁者降三級調用 ， 才力不及者降二級調用 ， 年老 、 有疾者休致 。 以八法者送吏部處分稱 「 劾 」 。 1759年後八法去除貪酷不考改爲 「 四格六法 」 ， 貪酷改爲可隨時題參 ， 革職拿問 ， 永不敘用 。 Category: 明朝官制 Category: 清朝官制